Antreprenorii pot primi până la 200.000 de euro prin Măsura 3 – Granturi pentru investiții. Termenul limită pentru înscrieri.
Până pe 29 ianuarie te mai poți înscrie pentru măsura: granturi pentru investiții. Măsura granturi pentru investiții are un buget de 478.250.500 de euro. La IMM Invest te poți înscrie până la 30 iunie 2021.
Dacă pui pe un cântar câștigătorii pandemiei și pierzătorii ei, din păcate balanța se va înclina pentru cea de-a doua variantă. Dar dacă ești antreprenor, poți apela la o măsură de sprijin financiar.Până pe 29 ianuarie încă poți să te înscrii pentru Măsura 3 din schema de ajutor de stat, este vorba de granturi pentru investitii. Poți primi între 50.000 de euro și 200.000 de euro. Dar când faci investiția, trebuie să participi și tu cu o sumă de bani, între 15 și 30%.Îți reamintesc și de IMM Invest, programul se prelungește și te poți înscrie până la finalul lunii iunie 2021. În cadrul acestui program poți obține între 500.000 și 10 milioane de lei pentru afacerea ta, statul poate garanta până la 90%, iar dobânzile vor fi subvenționate.Cel mai probabil prin februarie – martie te vei putea înscrie pentru schema de sprijinire HoReCa și poți primi granturi care vor acoperi 20% din cifra de afaceri. Dar suma primită nu poate depăși 800.000 de euro. Statul estimează că acest ajutor va ajunge la peste 73.000 de beneficiari, pierzători ai crizei.